16 Desember: Hou koers… met God se padkaart langs . – Jan van der Watt - www.bybelkennis.co.za
by Mitch Kalp · Published 16/12/2017 · Updated 28/11/2017
Judas 1:12-25 (fokus 1:17-23)
As God voor moes stap om sy mense die pad na ‘n suksesvolle gemeente te wys, waarlangs sou hy loop? Jud 1:20-22 vertel vir ons:
Die gemeente moet op God fokus. As jy nie agter Hom aanloop nie, verloor jy jou pad. Ja, sonder God is daar nie ŉ gemeente nie. Daarom moet alles wat Christene doen daarop gemik wees om hulle verhouding met God sterker en sterker te maak. Besluite in ŉ gemeente moet altyd deur God onderteken kan word.
ŉ Suksesvolle gemeente is ŉ Gees-gemeente. God is by sy mense deur sy Gees. Jy hoor sy roete-aanwysings deur na sy Gees te luister en dit vra gelowige toewyding en gehoorsaamheid.
As ons nie vir mekaar omgee en aan mekaar vashou nie, gaan ons ook nie enduit kan saamstap nie. Liefde is die sement wat alles wat in die gemeente gebeur bymekaar hou. Paulus was reg toe hy gesê het dat sonder liefde ons niks is nie. Liefde hou ons bymekaar, laat ons vergewe en vergeet, maak ons harte en hande vir mekaar oop. Daarsonder stap ‘n gemeente nie saam nie, maar loop elkeen in sy eie rigting.
ŉ Gemeente is altyd oppad… Daarom mag ŉ gemeente nooit so optree asof hierdie wêreld sy finale bestemming is nie. ‘n Gemeente moet nooit agter raak nie. As die Here stap moet hulle saamstap. Anders bly hulle dalk sonder die Here agter
Hou koers… met God se padkaart langs.
by Mitch Kalp · Published 22/06/2017 · Last modified 21/06/2017